
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 170 

24 Ιουλίου 2000 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 180 
Πειθαρχικό δίκαιο μελών εκπαιδευτικού προσωπικού 

(Ε.Π) των Ακαδημιών Εμπορικού Ναυτικού (Α.Ε.Ν.) 

Υπηρεσιακό - Πειθαρχικό Συμβούλιο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της περίπτωσης Β του άρθρου 15 του Ν. 2638/98 
«Οργάνωση και λειτουργία ναυτικής εκπαίδευσης, μισθο- 
λογικές ρυθμίσεις για το προσωπικό αυτής και άλλες δια¬ 
τάξεις» (Α 204). 

β) Του άρθρου 27του Ν. 2081/92 «Ρύθμιση του θεσμού 
των Επιμελητριών τροποποίηση των διατάξεων του 
Ν. 1712/87 του εκσυγχρονισμού των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελ¬ 
ματικόν και άλλες διατάξεις» (Α 154), με το οποίο προστέ¬ 
θηκε άρθρο 29 Α στο Ν. 1558/85 (Α 137), όπως τροποποι¬ 
ήθηκε με το άρθρο 1 του Ν. 2469/97 (Α 38). 

2. Την αριθ. ΔΙΔΚ/Φ.1/2/11187/12.5.2000 (630 Β'/ 
12.5.2000) Κοινή Απόφαση Πρωθυπουργού και Υπουρ¬ 
γού Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Δημόσιας 
Διοίκησης και Αποκέντρωσης Λεωνίδα Τζανή και Κων/νο 
Καϊσερλή» (Β' 630). 

3. Την αριθ. 1039386/441/Α 0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 571). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη δαπάνη σε βάρος 
του Κρατικού Προϋπολογισμού ή του Κεφαλαίου Ναυτι¬ 
κής Εκπαίδευσης. 

5. Τις αριθ. 141/2000 και 254/2000 γνωμοδοτήσεις του 
Συμβουλίου της Επικράτειας με πρόταση των Υπουργών 
Εμπορικής Ναυτιλίας, Εσωτερικών, Δημόσιας Διοίκησης 
και Αποκέντρωσης, και Οικονομικών αποφασίζουμε: 

Άρθρο 1 

Συγκρότηση και λειτουργία υπηρεσιακού - 
πειθαρχικού συμβουλίου 

1 .-Το υπηρεσιακό - πειθαρχικό συμβούλιο για τα τακτι¬ 
κά μέλη του εκπαιδευτικού προσωπικού (Ε.Π) των Ακαδη¬ 


μιών Εμπορικού Ναυτικού (ΑΕΝ), που συστάθηκε με τις 
διατάξεις του άρθρου 15 περ. Β του Ν. 2638/98, αποτε- 
λείταιαπό: 

α) Ένα Σύμβουλο του Νομικού Συμβουλίου του Κρά¬ 
τους (ΝΣΚ), ως Πρόεδρο, με αναπληρωτή του Πάρεδρο 
του ΝΣΚ, οι οποίοι ορίζονται από τον Πρόεδρο του ΝΣΚ. 

β) Το Γενικό Διευθυντή Διοικητικής Υποστήριξης του 
Υπουργείου Εμπορικής Ναυτιλίας, με αναπληρωτή του 
τον Προϊστάμενο της Διεύθυνσης Διοικητικού Προσωπι¬ 
κού του Υπουργείου. Αν δεν υπάρχει Γενικός Διευθυντής 
ορίζεται ως μέλος ο Προϊστάμενος της Διεύθυνσης Διοι¬ 
κητικού Προσωπικού ΥΕΝ, με αναπληρωτή του προϊστά¬ 
μενο Διεύθυνσης ή Τμήματος του Υπουργείου. 

γ) Έναν Διευθυντή Σχολής ΑΕΝ με όμοιο αναπληρωτή 
του, που ορίζονται από τον Υπουργό Εμπορικής Ναυτιλίας. 

δ) Δύο αιρετούς εκπροσώπους των τακτικών μελών Ε.Π 
των ΑΕΝ, με τους αναπληρωτές τους. 

Χρέη γραμματέα του συμβουλίου ασκεί μόνιμος υπάλ¬ 
ληλος ΥΕΝτου Κλάδου ΠΕ Διοικητικού-Οικονομικού ή ΤΕ 
Διοικητικού - Λογιστικού ή ΔΕ Διοικητικού - Λογιστικού, 
που ορίζεται με τον αναπληρωτή του με την απόφαση συ¬ 
γκρότησης του Συμβουλίου. 

Το Συ μβούλιο έχει έδρα τον Πειραιά και συνεδριάζει στο 
Κεντρικό κτίριο του Υπουργείου Εμπορικής Ναυτιλίας. 

2. - α) Η συγκρότηση του Συμβουλίου γίνεται με απόφα¬ 
ση του Υπουργού Εμπορικής Ναυτιλίας. 

β) Η θητεία των μελών του Συμβουλίου είναι τριετής. 

3. - Κατά τη διάρκεια της θητείας απαγορεύεται η αντι¬ 
κατάσταση μελών του Συμβουλίου, εκτός εάν συντρέ¬ 
χουν αποδεδειγμένα σοβαροί υπηρεσιακοί ή προσωπικοί 
λόγοι. Το νέο μέλος διανύει τον υπόλοιπο χρόνο της θη¬ 
τείας του μέλους που αντικατέστησε. 

4. - Το Συμβούλιο συγκαλείται μετά από πρόσκληση του 
Προέδρου του, στην οποία αναφέρονταιτα θέματα της ημε¬ 
ρήσιας διάταξης. Η πρόσκληση επιδίδεται με απόδειξη, με 
οποιοδήποτε δημόσιο όργανο, σε όλα τα τακτικά μέλη, του¬ 
λάχιστον τρεις (3) ημέρες πριν από την οριζόμενη ημερο¬ 
μηνία συνεδρίασης. Σε περίπτωση αδυναμίας του τακτικού 
μέλους να παραστεί αυτό οφείλει να ενημερώσει άμεσα τον 
αναπληρωτή του και το γραμματέα του συμβουλίου. 

Σε κατεπείγουσες περιπτώσεις, οι οποίες εκτιμούνται 
από τον Πρόεδρο, η πρόσκληση στην οποία αναφέρεται 
το κατεπείγον, μπορεί να επιδοθεί την προηγούμενη της 
συνεδρίασης. 

5. - Οι συνεδριάσεις του συμβουλίου είναι μυστικές. Ο 
πρόεδρος με τη σύμφωνη γνώμη της πλειοψηφίας των πα- 

ράντων μελών, μπορεί να καλεί στις συνεδριάσεις οποια¬ 
δήποτε άτομα για παροχή πληροφοριών ή προσαγωγή 
στοιχείων σε σχέση με τα συζητούμενα θέματα, τα οποία 
και αποχωρούν πριν από την έναρξη της συζήτησης. 

6. - Το συμβούλιο συνεδριάζει νόμιμα όταν τα παρόντα 
μέλη είναι περισσότερα από τα απάντα και μεταξύ των πα- 
ρόντων περιλαμβάνεται ο Πρόεδροςή αναπληρωτήςτου. 
Τα αιρετά μέλη ή οι αναπληρωτές τους δεν συμμετέχουν 
όταν συζητούνται θέματα που αφορούν σε εκπαιδευτι¬ 
κούς ανώτερης βαθμίδας από τους ίδιους. Στην περίπτω¬ 
ση αυτή το Συμβούλιο συνεδριάζει νόμιμα με την παρου¬ 
σία των τριών υπολοίπων μελών. 

Εισηγητές του συμβουλίου για τα διάφορα θέματα ορίζο¬ 
νται μέλη αυτού με Πράξη του Προέδρου του Συμβουλίου. 

Οι αποφάσεις του συμβουλίου είναι ειδικά αιτιολογημέ¬ 
νες και λαμβάνονται κατ' απόλυτη πλειοψηφία των παρό¬ 
ντων μελών. Αν δεν καθίσταται δυνατός ο σχηματισμός της 
πλειοψηφίας αυτής, η ψηφοφορία επαναλαμβάνεται ωσό- 
του σχηματιστεί απόλυτη πλειοψηφία με την υποχρεωτική 
προσχώρηση, κάθε φορά εκείνου ή εκείνων που διατυπώ¬ 
νουν την ασθενέστερη γνώμη, σε μία από τις επικρατέστε¬ 
ρες. Σε κάθε περίπτωση, αν υπάρξει ισοψηφία υπερισχύει 
η ψήφος του Προέδρου. Λευκή ψήφος δεν επιτρέπεται. 

7. - Οι αποφάσεις του συμβουλίου διατυπώνονται σε πρα¬ 
κτικά τα οποία επικυρώνονται στην αρχή της επόμενης συ¬ 
νεδρίασης και υπογράφονται από τον πρόεδρο και τον 
γραμματέα. Στα πρακτικά αναγράφονται τα ονόματα όλων 
των μελών που συμμετέχουν στη συνεδρίαση. Σε περίπτω¬ 
ση συμμετοχής του αναπληρωματικού γίνεται ρητή αναφο¬ 
ρά στον λόγο απουσίας ή κωλύματος του τακτικού μέλους. 

Στα πρακτικά καταχωρίζονται και οι γνώμες των μειο- 
ψηφούντων μελών. 

8. - Το υπηρεσιακό - πειθαρχικό συμβούλιο λειτουργεί 
ως ίδια αρχή, χρησιμοποιεί ίδια σφραγίδα και μπορεί να 
αλληλογραφεί απευθείας με άλλες αρχές και υπηρεσίες 
αποκλειστικά και μόνο για θέματα πειθαρχικά και υπηρε¬ 
σιακής κατάστασης των μελών του Ε.Π. 

Με μέριμνα του γραμματέα τηρούνται τα εξής βιβλία: 

α) Βιβλίο πρωτοκόλλου εισερχομένων και εξερχομένων 
εγγράφων 

β) βιβλίο πρακτικών και βιβλιοδετημένα τα ετήσια πρα¬ 
κτικά των συνεδριάσεων και 

γ) βιβλίο διεκπεραίωσής τους, με απόδειξη παραδιδο- 
μένων εγγράφων. 

Τα βιβλία αυτά θα πρέπει να αριθμούνται και να μονο- 
γράφονται κατά φύλλο από το γραμματέα και να θεω¬ 
ρούνται από τον πρόεδρο στο τελευταίο φύλλο τους. 

9. - Η πρώτη συγκρότηση του πειθαρχικού συμβουλίου 
θα διενεργηθεί μέσα σε τρεις μήνες από τη δημοσίευση 
του παρόντος διατάγματος και η θητεία των μελών του θα 
λήξει στις 31.8.2002. 

Άρθρο 2 

Εκλογή αιρετών μελών Υπηρεσιακού 
Πειθαρχικού Συμβουλίου 

1. Τα αιρετά μέλη του συμβουλίου εκλέγονται με καθολι¬ 
κή και μυστική ψηφοφορία των μελών Ε.Π. όλωντωνΑ.Ε.Ν. 
της χώρας. Οι εκλογές διεξάγονται κατά ημέρα Σάββατο 
μηνός Μαϊου κάθετρίτου έτους. Η ημέρα διεξαγωγής, οτό- 
πος, ο χρόνος έναρξης και λήξης της ψηφοφορίας ορίζο¬ 
νται με απόφαση του Υπουργού Εμπορικής Ναυτιλίας. 

2. Δικαίωμα να εκλέγουν και να εκλέγονται έχουν τα τα¬ 
κτικά μέλη του εκπαιδευτικού προσωπικού όλων των 
ΑΕΝ, συμπεριλαμβανομένων και των αποσπασμένων 
εκτός ΑΕΝ, ενώ εξαιρούνται οι τελούντες σε κατάσταση 
αργίας. 


3. Η άσκηση του εκλογικού δικαιώματος είναι υποχρεω¬ 
τική. 

4. Η διαδικασία εκλογής των αιρετών μελών ακολουθεί 
τις αποκλειστικές προθεσμίες του παρακάτω χρονοδια¬ 
γράμματος: 

- Οι πίνακες εκλογέων στους οποίους περιλαμβάνονται 
όλα τα μέλη Ε.Π που έχουν το δικαίωμα να εκλέγουν, συ- 
ντάσσονται από τη Διεύθυνση Πολιτικού Προσωπικού 
(ΔΠΠ) του ΥΕΝ μέχρι την 20η Φεβρουάριου κάθε τρίτου 
έτους και αυθημερόν τοιχοκολλούνται στην Κεντρική 
Υπηρεσία ΥΕΝ και ταυτόχρονα αποστέλλονται σε όλες τις 
ΑΕΝ. 

- Μέχρι την 8η Μαρτίου οι πίνακες εκλογέων τοιχοκολ- 
λούνται στα καταστήματα όλων των ΑΕΝ και ανακοινώνο¬ 
νται ενυπόγραφα στους ενδιαφερομένους, με μέριμνα 
των Διοικητών. 

- Κάθε εκλογέας έχει το δικαίωμα να υποβάλει ή να απο- 
στείλει τηλεομοιοτυπικά στη ΔΠΠ αίτηση για την εγγρα¬ 
φή του στον πίνακα εκλογέων, τη διόρθωση στοιχείωντου 
που τυχόν εσφαλμένα έχουν καταχωρηθεί ή ένσταση για 
τη διαγραφή κάποιου από τον πίνακα για λόγους που ανα- 
φέρονται στην ιδιότητά του ως εκλογέα. Οι αιτήσεις ή εν¬ 
στάσεις αυτές πρέπει να έχουν περιέλθει στη Διεύθυνση 
Πολιτικού Προσωπικού μέχρι 13 Μαρτίου. 

- Η ΔΠΠ εξετάζει τις ενστάσεις επιφέρει τυχόν μεταβο¬ 
λές στους πίνακες εκλογέων και οριστικοποιεί τους πίνα¬ 
κες εκλογέων την 18η Μαρτίου. 

- Οι υποψηφιότητες υποβάλλονται στη ΔΠΠ εγγράφως 
τηλεγραφικά ή αυτοπροσώπως από 2 έως 15 Μαρτίου 
του έτους εκλογής, από μεμονωμένους υποψηφίους ή 
συνδυασμούς τουλάχιστον τεσσάρων ατόμων. 

- Μέχρι 19 Μαρτίου συντάσσονται από την ΔΠΠ οι αλ¬ 
φαβητικοί πίνακες αιρετών εκπροσώπων στο υπηρεσιακό 
συμβούλιο, οι οποίοι τοιχοκολλούνται στην έδρα της υπη¬ 
ρεσίας μέχρι 19 Μαρτίου και αυθημερόν αποστέλλονται 
σε όλες τις ΑΕΝ, όπου με μέριμνα των Διοικητών τοιχο- 
κολλούνται άμεσα. 

- Κάθε εκλογέας μπορεί μέχρι 28 Μαρτίου να υποβάλει ή 
να αποστείλει τηλεομοιοτυπικά στη ΔΠΠ ένσταση για δια¬ 
γραφή κάποιου από τον πίνακα υποψηφίων, για λόγους 
που αναφέρονταιστηνπαρ. 2του παρόντος άρθρου. 

- Οι ενστάσεις εξετάζονται από την εφορευτική επιτρο¬ 
πή το αργότερο μέχρι 31 Μαρτίου Ενστάσεις εκπρόθε¬ 
σμες δεν εξετάζονται. 

- Ο πίνακας υποψηφίων οριστικοποιείταιτην 3η Απριλίου 
από την ΔΠΠ εφόσον δεν υποβληθούν ενστάσεις και την 
εφορευτική επιτροπή μετά την εξέταση των ενστάσεων. 

Η εφορευτική επιτροπή αποστέλλει άμεσα τον οριστικό 
πίνακα στη ΔΠΠ. 

- Ο οριστικός πίνακας τοιχοκολλείται από την (ΔΠΠ) και 
αυθημερόν αποστέλλεται σε όλες τις ΑΕΝ για άμεση τοι¬ 
χοκόλληση με μέριμνα του Διοικητή. 

- Τα ψηφοδέλτια και οι φάκελοι παραδίδονται μέχρι 9 
Απριλίου από την ΔΠΠ στην εφορευτική επιτροπή ενώ 
ταυτόχρονα αποστέλλονται σε όλες τις ΑΕΝ, για ενυπό¬ 
γραφη παράδοσή τους με μέριμνα του Διοικητή σε όλους 
τους εγγεγραμμένους στον πίνακα εκλογέων που υπηρε¬ 
τούν στην ΑΕΝ της αρμοδιότητάς του. 

- Οι εκλογείς πρέπει να φροντίσουν ώστε να ψηφίσουν 
ευθύς μόλις παραλάβουν το εκλογικό υλικό και στη συνέ¬ 
χεια να αποστείλουν άμεσα τον ειδικό φάκελο επί αποδεί¬ 
ξει στο εξουσιοδοτημένο γι' αυτό μέλος της εφορευτικής 
επιτροπής ώστε να περιέλθει σ' αυτό το αργότερο μέχρι 
την ημερομηνία που έχει οριστεί για ψηφοφορία στο Κέ¬ 
ντρο με την απόφαση της παρ. 1 του παρόντος άρθρου. 
Φάκελοι που θα φθάσουν στον παραλήπτη - μέλος της 

εφορευτικής επιτροπής - μετά την ημερομηνία αυτή θεω¬ 
ρούνται εκπρόθεσμοι και δεν λαμβάνονται υπόψη. 

Για τα λοιπά θέματα ανάδειξης των αιρετών μελών του 
υπηρεσιακού πειθαρχικού συμβουλίου των τακτικών με¬ 
λών Ε.Π των ΑΕΝ εφαρμόζονται τα οριζόμενα στην αρ. 
ΔΙΚΠΡ/Φ 80/30/8703/16.9.88 απόφαση Υπουργού Προε¬ 
δρίας της Κυβέρνησης «Τρόπος, διαδικασία και προϋπο¬ 
θέσεις εκλογής των εκπροσώπων των υπαλλήλων στα 
υπηρεσιακά συμβούλια του προσωπικού των δημοσίων 
υπηρεσιών και των νομικών προσώπων δημοσίου δικαίου» 
(Β 684). 

Κατά την πρώτη εκλογή των αιρετών μελών το χρονο¬ 
διάγραμμα των πιο πάνω ενεργειών θα καθορισθεί με την 
απόφαση της παρ. 1 του παρόντος άρθρου. 

Άρθρο 3 

Πειθαρχικά αδικήματα 

1. Κάθε υπαίτια και καταλογιστή πράξη ή παράλειψη 
των μελών του Ε.Π. που αντίκειται στις υποχρεώσεις, 
όπως αυτές πηγάζουν από την κείμενη νομοθεσία, τον 
εσωτερικό κανονισμό, τον κανονισμό σπουδών ή είναι 
αντίθετη προς το λειτούργημά τους, συνιστά πειθαρχικό 
παράπτωμα. 

2. Πειθαρχικά αδικήματα των μελών Ε.Π. αποτελούν 
ιδίως: 

α) Η συμπεριφορά που είναι ασυμβίβαστη προς τη θέση 
τους ως δημοσίων λειτουργών. 

β) Η άρνηση ή παρέλκυση εκτέλεσης των καθηκόντων 
τους. 

γ) Η ανακριβής χρησιμοποίηση του τίτλου της θέσης 
τους. 

δ) Η μη εγκατάστασή τους στον τόπο που εδρεύει η 
ΑΕΝ. 

ε) Η αδικαιολόγητη απουσία απάτην υπηρεσία, 
στ) Η άσκηση εργασίας ή έργου εκτός ΑΕΝ, με αμοιβή, 
κατά παράβαση των κειμένων διατάξεων, 
ζ) Η μη συμμετοχή τους στα συλλογικά όργανα, 
η) Η αποδοχή οποιοσδήποτε υλικής εύνοιας ή ανταλ¬ 
λάγματος που προέρχεται από πρόσωπο του οποίου τις 
υποθέσεις χειρίζεται ή πρόκειται να χειριστεί κατά την 
άσκηση των καθηκόντων του το μέλος του ΕΠ. 

θ) Κάθε παράπτωμα το οποίο λόγω της φύσεώς του 
μπορεί να προκαλέσει δημόσιο σκάνδαλο. 

ι) Η παράβαση καθήκοντος σύμφωνα με τον ποινικό κώ¬ 
δικα ή άλλους ειδικούς ποινικούς νόμους. 

ια) Η μη τήρηση των υποχρεώσεών του μετά τη χορή¬ 
γηση εκπαιδευτικής άδειας. 

Άρθρο 4 

Πειθαρχικές ποινές 

1. Πειθαρχικές ποινές είναι: 
α) Έγγραφη επίπληξη. 

β) Πρόστιμο μέχρι αποδοχών τριών μηνών, 
γ) Προσωρινή παύση μέχρι τρεις μήνες, 
δ) Οριστική παύση. 

2. Το πρόστιμο υπολογίζεται στο σύνολο των τακτικών 
αποδοχών κάθε φύσης κατάτο χρόνο επιβολής της ποινής 
και παρακρατείται από τον πρώτο μήνα μετά την έκδοση 
της απόφασης, σε μηνιαίες δόσεις που ορίζονται με την 
απόφαση. Κάθε δόση δεν μπορεί να υπερβαίνει το 1/4των 
αποδοχών. Το πρόστιμο αποτελεί έσοδο του προϋπολογι¬ 
σμού τον οποίο βαρύνουν οι αποδοχές του εκπαιδευτικού. 
Οι τιμωρούμενοι με την ποινή της προσωρινής παύσης 
λαμβάνουν το 1/3 των τακτικών μηνιαίων αποδοχών τους. 

3. Η ποινή της οριστικής παύσης μπορεί να επιβληθεί 
μόνο στις περιπτώσεις: 


α) Πράξεων με τις οποίες εκδηλώνεται άρνηση αναγνώ¬ 
ρισης του Συντάγματος ή έλλειψη αφοσίωσης στην Πα¬ 
τρίδα και τη Δημοκρατία. 

β) Παράβαση καθήκοντος κατά τον Ποινικό Κώδικα ή 
άλλους ειδικούς νόμους. 

γ) Αποδοχή οποιοσδήποτε υλικής εύνοιας ή ανταλλάγ¬ 
ματος που προέρχονται από πρόσωπο του οποίου τις 
υποθέσεις χειρίζεται ή πρόκειται να χειριστεί, κατά την 
άσκηση των καθηκόντων του ο εκπαιδευτικός. 

δ) Χαρακτηριστικούς αναξιοπρεπή ή ανάξια για εκπαι¬ 
δευτικό διαγωγή εντός ή εκτός της υπηρεσίας. 

ε) Παραβίαση απορρήτων της υπηρεσίας κατά τις κεί¬ 
μενες διατάξεις. 

στ) Αδικαιολόγητη αποχή από την εκτέλεση των καθη¬ 
κόντων του πάνω από τριάντα (30) ημέρες αθροιστικά κα¬ 
τά την διάρκεια του διδακτικού έτους, 
ζ) Εξαιρετικούς σοβαρή απείθεια, 
η) Άμεση ή μέσω τρίτου προσώπου συμμετοχή σε δη¬ 
μοπρασία την οποία διενεργεί η αρχή στην οποία αυτός 
ανήκει ή επιτροπή, μέλος της οποίας είναι αυτός. 

θ) Εμμονή σε άρνηση προσέλευσης για εξέταση από 
υγειονομική επιτροπή όπου απαιτείται. 

4.-Η ποινή της οριστικής παύσης μπορεί να επιβληθεί 
στον υπάλληλο για οποιοδήποτε παράπτωμα αν: α) κατά 
την προηγούμενη της διάπραξήςτου διετία του είχαν επι¬ 
βληθεί τρεις (3) τουλάχιστον πειθαρχικές ποινές ανώτε¬ 
ρες του προστίμου αποδοχών ενός (1) μηνάς ή β) κατάτο 
προηγούμενο της διάπραξής του έτος είχε τιμωρηθεί για 
το ίδιο αδίκημα με ποινή ανώτερη του προστίμου αποδο¬ 
χών ενός (1) μηνάς. 

Άρθρο 5 

Πειθαρχική δικαιοδοσία 

1. Πειθαρχική δικαιοδοσία ασκούν: 
α) Το Πειθαρχικό Συμβούλιο. 

β) Ο Υπουργός Εμπορικής Ναυτιλίας 
γ) Ο Διοικητής κάθε ΑΕΝ για όλα τα μέλη ΕΠ της ΑΕΝ 
δ) Ο Διευθυντής της σχολής για όλα τα μέλη ΕΠ της 
σχολής 

2. Οι αναφερόμενοι στην προηγούμενη παράγραφο με 
τα στοιχεία β, γ και δ μπορούν να επιβάλλουν την ποινή 
της επίπληξης. 

Την ποινή του προστίμου επιβάλλουν: 

- Ο Υπουργός Εμπορικής Ναυτιλίας για αποδοχές από 
ένα ως τρεις μήνες. 

- Ο Διοικητής ΑΕΝ μέχρι και τις αποδοχές δύο μηνών. 

- Ο Διευθυντής της σχολής μέχρι και τις αποδοχές ενός 
μηνάς. 

Τις ποινές της προσωρινής ή οριστικής παύσης επιβάλ¬ 
λει το πειθαρχικό συμβούλιο. 

Κάθε πειθαρχικά προϊστάμενος και το πειθαρχικό συμ¬ 
βούλιο μπορεί να επιβάλει και κάθε πειθαρχική ποινή κα¬ 
τώτερη της προβλεπομένης γι' αυτόν. 

Άρθρο 6 

Αρμοδιότητα πειθαρχικά προϊσταμένου- αυτεπάγγελτος 
δίωξη. 

1. Αρμόδιος πειθαρχικά προϊστάμενος είναι εκείνος 
στον οποίο υπαγόταν ο διωκόμενος κατά τον χρόνο τέλε¬ 
σης του αδικήματος. 

2. Οι πειθαρχικά προϊστάμενοι επιλαμβάνονται αυτε- 
παγγέλτως ή μετά από παραπομπή και η αρμοδιότητά 
τους είναι αμεταβίβαστη. 

3. Εάν περισσότεροι πειθαρχικά προϊστάμενοι επιλή- 
φθηκαν για το ίδιο αδίκημα προτιμάται εκείνος που κάλε- 
σε πρώτος σε απολογία το διωκόμενο. 

4. Η πειθαρχική δίωξη αρχίζει είτε με κλήση του εκπαι¬ 
δευτικού σε απολογία από το μονομελές πειθαρχικό όρ¬ 
γανο είτε με την παραπομπή του στο πειθαρχικό συμβού¬ 
λιο. Η πειθαρχική διαδικασία ολοκληρώνεται ενώπιον του 
μονομελούς πειθαρχικού οργάνου εντός τριμήνου και 
ενώπιον του πειθαρχικού συμβουλίου εντός εξαμήνου 
από την έναρξη της πειθαρχικής δίωξης. 

Άρθρο 7 
Παραπομπή 

1. Ο πειθαρχικά προϊστάμενος που έχει επιληφθεί πα¬ 
ραπέμπει την υπόθεση στον αμέσως ανώτερο πειθαρχικά 
προϊστάμενο αν κρίνει ότι το αδίκημα επισύρει ποινή ανώ¬ 
τερη της αρμοδιότητάς του. Ο Υπουργός παραπέμπει την 
υπόθεση στο πειθαρχικό συ μβούλιο εφ' όσον κρίνει ότι το 
πειθαρχικό παράπτωμα επισύρει ποινή μεγαλύτερη της 
αρμοδιότητάς του. 

2. Η παραπομπή είναι υποχρεωτική όταν ζητηθεί από 
ανώτερο πειθαρχικά προϊστάμενο και εφόσον δεν έχει εκ- 
δοθεί απόφαση. 

3. Η παραπομπή δεν ανακαλείται. 

4. Στο έγγραφο, με το οποίο η υπόθεση παραπέμπεται 
στο υπηρεσιακό συμβούλιο σύμφωνα με το άρθρο 7 του 
παρόντος, πρέπει να προσδιορίζονται επακριβώς κατά τό¬ 
πο και χρόνο τα πραγματικά περιστατικά που συνιστούντο 
πειθαρχικό παράπτωμα και ο διωκόμενος υπάλληλος. 

Το παραπεμπτήριο έγγραφο κοινοποιείται στο διωκό¬ 
μενο υπάλληλο και αποστέλλεται μαζί με το φάκελο της 
υπόθεσης στο πειθαρχικό συμβούλιο. Η παράλειψη κοι¬ 
νοποίησης του παραπεμπτηρίου εγγράφου συνεπάγεται 
ακυρότητα της πειθαρχικής διαδικασίας, εκτός αν ο διω¬ 
κόμενος υπάλληλος έλαβε αποδεδειγμένως πλήρη γνώ¬ 
ση του με άλλο τρόπο. 

5. Η έκδοση του παραπεμπτηρίου εγγράφου καταργεί 
την εκκρεμή πειθαρχική διαδικασία ενώπιον άλλου πει¬ 
θαρχικού οργάνου. 

6. Το παραπεμπτήριο έγγραφο δεν ανακαλείται. 

Άρθρο 8 
Συνεκδίκαση 

1. Περισσότερα του ενός πειθαρχικά παραπτώματα του 
ίδιου εκπαιδευτικού μπορεί, κατά την κρίση του πειθαρχι¬ 
κού οργάνου, να κρίνονται ενιαίως, εφόσον ανάγονται σε 
καθήκοντάτου στην ΑΕΝ. 

2. Περισσότεροι εκπαιδευτικοί, που διώκονται για το 
ίδιο ή για συναφή πειθαρχικά παραπτώματα, μπορεί να 
κρίνονται ενιαίως, εφόσον συντρέχουν οι προϋποθέσεις 
της προηγούμενης παραγράφου. 

3. Αν στις περιπτώσεις των παραγράφων 1 και 2 τα πει¬ 
θαρχικά όργανα που είναι αρμόδια να επιληφθούν είναι 
διαφορετικά, αρμόδιο για την κρίση όργανο είναι: 

α) μεταξύ περισσοτέρων πειθαρχικά προϊσταμένων ο 
ανώτερος σε βαθμό, και σε περίπτωση ομοιοβάθμων εκεί¬ 
νος που έχει επιληφθεί πρώτος, 

β) μεταξύ πειθαρχικώς προϊσταμένου και υπηρεσιακού 
συμβουλίου, το τελευταίο. 

Άρθρο 9 
Ένδικα μέσα 

1. Οι πειθαρχικές αποφάσεις των μονομελών πειθαρχι¬ 
κών οργάνων υπόκεινται σε ένσταση ενώπιον του πειθαρ¬ 
χικού συμβουλίου. 

2. Ο διωκόμενος εκπαιδευτικός δικαιούται να ασκήσει 
ένσταση στο Πειθαρχικό Συμβούλιο μέσα σε δέκα πέντε 
(15) ημέρες από την κοινοποίηση της απόφασης. Αν 
υπάρχει ανώτερη βία κατά την κρίση του εκδικάζοντος 


την ένσταση η προθεσμία αρχίζει με την άρση του λόγου 
που συνιστάτην ανώτερη βία ή αν ο τιμωρηθείς βρίσκεται 
στο εξωτερικό, η προθεσμία αυτή παρατείνεται κατά 30 
ημέρες. Ο υπάλληλος μπορεί να παραστεί ενώπιον του 
πειθαρχικού συμβουλίου αυτοπροσώπως, με συμπαρά¬ 
σταση δικηγόρου ή μόνο δια δικηγόρου. 

3. Το πειθαρχικό συμβούλιο, όταν δικάζει κατ' ένσταση 
δεν μπορεί να καταστήσει χειρότερη τη θέση του τιμωρη- 
θέντος. 

4. Κατά των αποφάσεωντου πειθαρχικού συμβουλίου ο 
τιμωρηθείς έχει δικαίωμα προσφυγής ενώπιον του Συμ¬ 
βουλίου της Επικράτειας. Η προθεσμία και η άσκηση προ¬ 
σφυγής ενώπιον του Συμβουλίου της Επικράτειας διέπο- 
νται από τις κείμενες διατάξεις. 

5. Η προθεσμία για την άσκηση ένστασης ή προσφυγής 
καθώς και η άσκηση αυτών αναστέλλουν την εκτέλεση 
της πειθαρχικής απόφασης. 

6. Το Συμβούλιο της Επικράτειας όταν κρίνει μετά από 
προσφυγή δεν μπορεί να χειροτερεύσει τη θέση του προ- 
σφεύγοντος εκπαιδευτικού. 

Άρθρο 10 

Επανάληψη πειθαρχικής δίκης 

1. Την επανάληψη πειθαρχικής δίκης μετά από ποινική 
δικαιούται να ζητήσει ο Υπουργός όταν έχει εκδοθεί κα- 
ταδικαστική ποινική απόφαση και ο εκπαιδευτικός, όταν 
έχει εκδοθεί αθωωτική ποινική απόφαση εντός αποκλει¬ 
στικής προθεσμίας ενός (1) έτους. 

2. Η αίτηση για την επανάληψη της πειθαρχικής διαδι¬ 
κασίας απευθύνεται στο πειθαρχικό συμβούλιο. 

3. Αν έχει εκδοθεί καταδικαστική ποινική απόφαση κατά την 
επανάληψη της πειθαρχικής διαδικασίας, μπορεί να επιβλη¬ 
θεί πειθαρχική ποινή ανώτερη από αυτήν που είχε επιβληθεί. 
Αν έχει εκδοθεί αθωωτική ποινική απόφαση, μπορεί να επι¬ 
βληθεί ελαφρότερη ποινή ή να απαλλαγεί ο υπάλληλος. 

Άρθρο 11 
Λοιπά θέματα 

Για θέματα που αναφέρονται στην εξάλειψη του αξιό¬ 
ποινου, τις συνέπειες λόγω πειθαρχικής δίωξης, στη σχέ¬ 
ση πειθαρχικής προς ποινική δίκη, στο δεδικασμένο, στη 
μη συρροή ποινών, στη λήξη πειθαρχικής ευθύνης, στη 
δίωξη καιτιμώρηση πειθαρχικών αδικημάτων, στηνπροα- 
νάκριση και ανάκριση, στην απολογία, στην εκδίκαση και 
εκτέλεση, τη διαγραφή των πειθαρχικών ποινών, καθώς 
και λοιπά θέματα πειθαρχικού δικαίου εφαρμόζονται ανά¬ 
λογα οι οικείες διατάξεις που ισχύουν για τους μονίμους 
δημοσίους υπαλλήλους. 

Άρθρο 12 

Έκταση εφαρμογής 

Οι διατάξεις του παρόντος διατάγματος που εφαρμό¬ 
ζονται για τα τακτικά μέλη του εκπαιδευτικού προσωπι¬ 
κού (Ε. Π) των ΑΕΝ εφαρμόζονται και για τους εκπαιδευτι¬ 
κούς συνεργάτες και τους επισκέπτες καθηγητές. 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του προεδρικού διατάγματος αυτού. 

